CELEX: 62016TN0858
Language: fi
Date: 2016-12-06 00:00:00
Title: Asia T-858/16: Kanne 6.12.2016 – Dow Corning and Dow Corning Europe v. komissio

13.2.2017   
            
            
               FI
            
            
               Euroopan unionin virallinen lehti
            
            
               C 46/20
            
         Kanne 6.12.2016 – Dow Corning and Dow Corning Europe v. komissio
   (Asia T-858/16)
   (2017/C 046/23)
   Oikeudenkäyntikieli: englanti:
   
      Asianosaiset
   
   
      Kantajat: Dow Corning Corporation (Midland, Michigan, Yhdysvallat) ja Dow Corning Europe (Seneffe, Belgia) (edustajat: asianajajat S. Verschuur, M. Stroungi ja L. Mélia)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Belgian toteuttamasta ylisuurten voittojen verovapautta koskevasta valtiontukiohjelmasta SA.37667 (2015/C) (ex 2015/NN) 11.1.2016 annetun komission päätöksen (jäljempänä riidanalainen päätös) (1) 1–4 artiklan
            
         
               —
            
            
               toissijaisesti kumoamaan päätöksen 2 artiklan 1 kohdan
            
         
               —
            
            
               velvoittamaan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat neljään kanneperusteeseen.
   
               1)
            
            
               Ensimmäisessä kanneperusteessa vedotaan siihen, että komissio on rikkonut asetuksen 2015/1589 (2) 1 artiklan d alakohtaa, koska se on katsonut virheellisesti ylisuurten voittojen verovapautta koskevan ratkaisun ohjelmaksi ja että se on tehnyt siihen liittyen erilaisia oikeudellisia seikkoja, tosiseikkoja ja arviointia koskevia ilmeisiä virheitä ja perustellut sen riittämättömästi.
            
         
               2)
            
            
               Toisessa kanneperusteessa vedotaan siihen, että komissio on rikkonut SEUT 107 artiklan 1 kohtaa, koska se on tehnyt oikeuden sisältöä koskevan virheen ja ilmeisen arviointivirheen tulkitessaan ja soveltaessaan viitejärjestelmää sen arvioimista varten, annetaanko ylisuurten voittojen verovapautta koskevalla ratkaisulla valikoivaa etua.
            
         
               3)
            
            
               Kolmannessa kanneperusteessa vedotaan siihen, että komissio on rikkonut SEUT 107 artiklan 1 kohtaa todetessaan virheellisesti, että ylisuurten voittojen verovapautta koskevalla ratkaisulla annetaan valikoivaa etua ja että se on tehnyt siihen liittyen erilaisia tosiseikkoja ja arviointia koskevia ilmeisiä virheitä eikä ole tutkinut asiaa huolellisesti ja puolueettomasti ja perustellut sitä riittävällä tavalla.
            
         
               4)
            
            
               Neljännessä kanneperusteessa vedotaan siihen, että komissio on rikkonut asetuksen 2015/1589 16 artiklaa ja loukannut unionin oikeuden eri periaatteita, koska se on tehnyt oikeuden sisältöä koskevan virheen ja ilmeisen arviointivirheen ja perustellut päätöksen riittämättömästi päättäessään väitetyn tuen luokittelua koskevasta menetelmästä.
            
         
      (1)  Ylisuurten voittojen verovapautta koskevasta valtiontukiohjelmasta SA.37667 (2015/C) (ex 2015/NN), jonka Belgia on toteuttanut, 11.1.2016 annettu komission päätös (EU) 2016/1699 (tiedoksiannettu numerolla C(2015) 9837) (EUVL 2016, L 260, s. 61).
   
      (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).